CELEX: 62008CN0386
Language: et
Date: 2008-09-01 00:00:00
Title: Kohtuasi C-386/08: Eelotsusetaotlus, mille esitas Finanzgericht Hamburg (Saksamaa) 1. septembril 2008 — Brita GmbH versus Hauptzollampt Hamburg-Hafen

8.11.2008   
            
            
               ET
            
            
               Euroopa Liidu Teataja
            
            
               C 285/26
            
         Eelotsusetaotlus, mille esitas Finanzgericht Hamburg (Saksamaa) 1. septembril 2008 — Brita GmbH versus Hauptzollampt Hamburg-Hafen
   (Kohtuasi C-386/08)
   (2008/C 285/43)
   Kohtumenetluse keel: saksa
   Eelotsusetaotluse esitanud kohus
   Finanzgericht Hamburg
   Põhikohtuasja pooled
   
      Kaebuse esitaja: Brita GmbH
   
      Vastustaja: Hauptzollampt Hamburg-Hafen
   Eelotsuse küsimused
   
               1.
            
            
               Kas isegi juhul, kui Jordani Läänekaldalt pärineva kauba importija esitab üksnes formaalse Iisraeli päritolutunnistuse, tuleks talle soovitud sooduskohtlemist igal juhul võimaldada, arvestades, et sooduskohtlemine on Iisraeli riigist või Jordani Läänekaldalt pärinevatele kaupadele ette nähtud kahes kõne alla tulevas lepingus — nimelt Euroopa-Vahemere piirkonna 20. novembri 1995. aasta lepingus, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Iisraeli Riigi vahel (edaspidi „EVL”) (1), nagu ka ühelt poolt Euroopa Ühenduse ning teiselt poolt Jordani Läänekalda ja Gaza sektori Palestiina omavalitsuse nimel toimiva Palestiina Vabastusorganisatsiooni (PVO) vahel kaubandust ja koostööd käsitleva Euroopa Vahemere piirkonna 24. veebruari 1997. aasta ajutises assotsiatsioonilepingus (2) (edaspidi „EVA-PVO”)?
               Juhul, kui esimesele küsimusele tuleb vastata eitavalt:
            
         
               2.
            
            
               Kas liikmesriigi toll on importija suhtes, kes soovib ühenduse territooriumile imporditud kaubale sooduskohtlemise võimaldamist, EVLi järgi seotud Iisraeli ametiasutuse väljastatud päritolutõendiga — ning EVLi protokolli nr 4 artikli 32 kohast kontrollimenetlust ei ole alustatud — seni, kuni tolliasutusel pole kauba päritolustaatuses muud kahtlust kui see, et kaup pärineb piirkonnast, mis on kõigest Iisraeli kontrolli all — nimelt Iisraeli-Palestiina 1995. aasta vahekokkuleppe järgi — ja kuni pole läbi viidud EVLi protokolli nr 4 artiklis 33 sätestatud menetlust?
               Juhul, kui teisele küsimusele tuleb vastata eitavalt:
            
         
               3.
            
            
               Kas impordiriigi toll tohib siis, kui EVLi protokolli nr 4 artikli 32 lõike 2 järgi esitatud kontrollitaotluse peale on Iisraeli ametiasutus kindlaks teinud üksnes selle, et kaubad on toodetud piirkonnas, mis asub Iisraeli tollipiirkonnas, ja on seega Iisraeli päritolu, ning kui Iisraeli ametiasutus ei ole vastanud impordiriigi tolliasutuse seepeale esitatud taotlusele täpsemate selgituste saamiseks, juba sel põhjusel sooduskohtlemisest koheselt keelduda, eelkõige sõltumata sellest, milline on kauba päritolu tegelikult?
               Juhul, kui kolmandale küsimusele tuleb vastata eitavalt:
            
         
               4.
            
            
               Kas toll võib sooduskohtlemisest EVLi lepingu järgi ilma pikemata keelduda, kui — nagu vahepeal kindlaks on tehtud — kaup pärineb Jordani Läänekaldalt, või tuleks sooduskohtlemist EVLi kohaselt ka sellise päritoluga kaupadele võimaldada, vähemalt seni, kuni EVLi protokolli nr 4 artikli 33 järgi pole läbi viidud vaidluse lahendamise menetlust lepingu mõiste „Iisraeli riigi territoorium” tõlgendamiseks?
            
         
      (1)  EÜT 2000, L 147, lk 1; ELT eriväljaanne 11/33, lk 287.
   
      (2)  EÜT L 187, lk 3; ELT eriväljaanne 11/26, lk 122.